Държавен вестник, бр. 40, 2021 г., стр. 7

БРОЙ  40	
Д Ъ Р Ж А В Е Н  В Е С Т Н И К 	
СТР.  7  
5 
Предговор 
1  
Целта на настоящия Кодекс е да осигури международен стандарт за кораби, използващи 
гориво с ниска температура на възпламеняване, различни от корабите, обхванати от 
Кодекса IGC. 
Основната идея на настоящия Кодекс е да се осигурят задължителни разпоредби за 
подреждането, монтажа, контрола и наблюдението на машини, оборудване и системи, 
използващи гориво с ниска температура на възпламеняване, за да се сведе до минимум 
рискът за кораба, неговия екипаж и околната среда, като се има предвид естеството на 
съответните горива. 
По време на разработването на настоящия Кодекс бе отчетено, че той трябва да се 
основава на утвърдени морски архитектурни и инженерни принципи и на  натрупания 
експлоатационен опит, полеви данни, изследвания и разработки. Поради бързото 
развитие на технологията за нови горива Организацията периодично ще преразглежда 
настоящия Кодекс, като взема предвид както опита, така и техническото развитие. 
Настоящият Кодекс се отнася до всички зони, които се нуждаят от специално внимание 
при използването на гориво с ниска температура на възпламеняване. Кодекс IGF е 
основан на подхода на целите (MSC.1/Circ.1394). Поради това за всеки раздел са 
определени цели и функционални изисквания, съставляващи основата за проектиране, 
изграждане и експлоатация. 
Настоящата версия на този Кодекс включва правила, които отговарят на функционалните 
изисквания за горивото от природен газ. Правила за други горива с ниска температура на 
възпламеняване ще бъдат добавени към настоящия Кодекс, както и когато те бъдат 
разработени от Организацията. 
Междувременно за други горива с ниска температура на възпламеняване съответствието 
с функционалните изисквания на настоящия Кодекс трябва да бъде доказано чрез 
алтернативно проектиране.
6 
ЧАСТ А 
2 
ОБЩИ ПОЛОЖЕНИЯ 
2.1 
Приложно поле 
Освен ако изрично не е предвидено друго, настоящият Кодекс се прилага за кораби, за 
които се прилага част  G от глава II-1 на SOLAS. 
2.2 
Определения 
Освен ако не е посочено друго по-долу, определенията са дефинирани в глава II-2 на 
SOLAS. 
2.2.1 
Авария означава неконтролируемо събитие, което може да доведе до загуба на 
човешки живот, телесни повреди, екологични щети или загуба на активи и финансови 
интереси. 
2.2.2 
Ширина (B) означава най-голямата формована ширина на кораба при или под 
най-дълбокото газене (лятна товарна водолиния на газене на кораба) (вж. правило II-
1/2.8 на SOLAS). 
2.2.3 
Бункероване означава прехвърляне на течно или газообразно гориво от 
наземни или плаващи съоръжения в постоянни танкове на кораб или свързване на 
преносими танкове към системата за подаване на гориво. 
2.2.4 
Сертифициран безопасен тип означава електрическо оборудване, което е 
сертифицирано като безопасно от съответните органи, признати от Администрацията 
за експлоатация в запалима атмосфера въз основа на признат стандарт. 
2.2.5 
СПГ означава сгъстен природен газ (вж. също 2.2.26). 
2.2.6 
Пункт за управление означава пространствата, определени в глава II-2 на 
SOLAS и допълнително за настоящия Кодекс – пунктът за управление на двигателите. 
2.2.7 
Проектна температура за избор на материали е минималната температура, 
при която втечнено газово гориво може да бъде натоварено или транспортирано в 
танкове за втечнено газово гориво. 
2.2.8 
Проектното налягане на парите „PO“ е максималното манометрично 
налягане в горната част на танка, което трябва да се използва при проектирането на 
танка. 
2.2.9 
Двоен блок и клапан за обезвъздушаване означава поредица от два клапана в 
тръба и трети клапан, позволяващ освобождаването на налягането от тръбата между 
тези два клапана. Устройството може да се състои и от двупосочен клапан и затварящ 
клапан вместо от три отделни клапана. 
2.2.10 
Двигатели, работещи с два вида гориво, означава двигатели, които използват 
гориво, попадащо в обхвата на настоящия Кодекс (с пилотно гориво) и нефтено гориво. 
Нефтените горива могат да включват дестилат и остатъчни горива. 
2.2.11 
Затворено пространство означава всяко пространство, в което, при липса на 
изкуствена вентилация, вентилацията ще бъде ограничена и всяка експлозивна 
атмосфера няма да бъде естествено разпръсната. 
2.2.12 
ESD означава аварийно спиране.